CHAYO แรงไม่หยุด! 1 เดือนกระฉูดแล้ว100% ลุ้นผลงานปีนี้โตเด่น-เชียร์ซื้อเป้า 8.40 บ.
CHAYO แรงไม่หยุด! 1 เดือนกระฉูดแล้ว100% ลุ้นผลงานปีนี้โตเด่น-เชียร์ซื้อเป้า 8.40 บ.
CHAYO แรงไม่หยุด! 1 เดือนกระฉูดแล้ว100% ลุ้นผลงานปีนี้โตเด่น-เชียร์ซื้อเป้า 8.40 บ.
30 เม.ย. 2563

ผู้สื่อข่าวรายงานว่า บริษัท ชโย กรุ๊ป จำกัด (มหาชน)  หรือ CHAYO ณ เวลา 12.27 น.อยู่ที่ระดับ 6.90 บาท บวก 0.70 บาท หรือ11.29%  ด้วยมูลค่าซื้อขาย 101.26 ล้านบาท ราคาหุ้นวิ่งแรงต่อเนื่องตลอด 1 เดือนที่ผ่านมา โดยเทียบตั้งแต่หุ้นยืนที่ระดับ 3.30 บาท เมื่อวันที 24 มี.ค.63 จนถึงล่าสุดหุ้นวิ่งแล้ว 109%

บล.กสิกรไทย แนะนำ “ซื้อ” พร้อมปรับเพิ่มราคาเป้าหมายขึ้น 18% เป็น 8.40 บาท จาก 7.10 บาท เนื่องจากมองว่าจะได้ประโยชน์มากที่สุดจากมาตรฐานบัญชี TFRS 9 ในช่วงต้นปี 2563 อีกทั้ง ปรับเพิ่มประมาณการกำไรสุทธิที่ 19-21% ตั้งแต่ปี 2563 เป็นต้นไป และคาดว่ารายได้จะเพิ่มขึ้นจาก TFRS 9 และต้นทุนไม่ปรับตัวเพิ่มขึ้น
โดยก่อนหน้านี้ นายสุขสันต์ ยศะสินธุ์ ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO เปิดเผยว่า แผนการดำเนินงานในปี 2563 บริษัทตั้งเป้าหมายรายได้เติบโตไม่ต่ำกว่า 20% เมื่อเทียบกับปีก่อน โดยบริษัทตั้งเป้าหมายซื้อหนี้ด้อยคุณภาพเข้ามาบริหารเพิ่มเติมอีกกว่า 10,000 ล้านบาท ด้วยการตั้งงบลงทุนเพื่อซื้อหนี้ไว้ประมาณ 1,000 ล้านบาท แบ่งเป็นซื้อหนี้ที่มีหลักประกัน 700-800 ล้านบาท และซื้อหนี้ไม่มีหลักประกันอีก 200-300 ล้านบาท
โดยสัดส่วนรายได้หลักยังคงมาจากธุรกิจซื้อหนี้เข้ามาบริหาร 70-80% ธุรกิจติดตามทวงหนี้ 10-20% และธุรกิจปล่อยสินเชื่อ 5-10%
ส่วนแนวโน้มยอดหนี้เสียในปี 2563 คาดว่าจะยังมีเพิ่มมากขึ้น โดยหนี้ที่ไม่ก่อให้เกิดรายได้ (NPL) คาดว่าจะอยู่ที่ 3% จากยอดปล่อยสินเชื่อทั้งระบบประมาณ 15-16 ล้านล้านบาท ซึ่งทำให้สถาบันการเงินมีภาระตั้งสำรองตาม TFRS 9 เพิ่มขึ้น คาดว่าจะมีหนี้เสียรวมทั้งระบบอยู่ที่ราว 5 แสนล้านบาท และเป็นหนี้ที่สถาบันการเงินจะปล่อยออกมาประมูลราว 2.5-3 แสนล้านบาท